b'\n_START_ARTICLE_\nAnn Eli Tafjord\n_START_SECTION_\nIdrettskarriere\n_START_PARAGRAPH_\nI 2002 deltok hun ved NM p\xc3\xa5 H\xc3\xb8ydalsmo, der hun kom p\xc3\xa5 18.-plass p\xc3\xa5 5 km fri teknikk og 25.-plass p\xc3\xa5 10 km jaktstart. Ved NM del 2 p\xc3\xa5 Vang kom hun p\xc3\xa5 14.-plass p\xc3\xa5 30 km og 20.-plass p\xc3\xa5 sprinten. _NEWLINE_Tafjord kom p\xc3\xa5 3.-plass p\xc3\xa5 30 km ved ski-NM 2003 i Mer\xc3\xa5ker, der de st\xc3\xb8rste favorittene ikke deltok. _NEWLINE_\xc3\x85ret etter fikk hun bronse p\xc3\xa5 2 x 7,5 km jaktstart med skibytte ved ski-NM 2004, bak Hilde Gjermundshaug Pedersen og Marit Bj\xc3\xb8rgen. Ved ski-NM 2005 kom hun p\xc3\xa5 5.-plass p\xc3\xa5 10 km fristil og 6.-plass p\xc3\xa5 2 x 7,5 km jaktstart med skibytte. Hun kom p\xc3\xa5 2.-plass sammenlagt ved Skandinavisk Cup 2004/05. _NEWLINE_Hun vant 30 kilometer langrenn fri teknikk fellesstart ved ski-NM 2006, over minuttet foran Hilde Gjermundshaug Pedersen._NEWLINE_Tafjord debuterte i verdenscupen i langrenn 16. mars 2002. Hun deltok totalt i 11 verdenscuprenn, og hennes beste individuelle plassering var en 10.-plass.'